**UŽDAROSIOS AKCINĖS BENDROVĖS**

**„LAZDIJŲ VANDUO"**

**2018 METŲ** **VEIKLOS ATASKAITA**

**TURINYS**

**1. BENDROVĖS VEIKLA IR TIKSLAI ................................................................................................................. 3**

**2. 2018 M. ESMINIAI ĮVYKIAI................................................................................................................................ 4**

**3. BENDROVĖS VALDYMAS, ĮSTATINIS KAPITALAS, PERSONALAS ....................................................... 4**

**3.1 BENDROVĖS VALDYMAS. ................................................................................................................ 4**

**3.2 AKCINIS KAPITALAS IR AKCIJOS................................................................................................ 6**

**3.3 PERSONALAS....................................................................................................................................... 6**

**4. FINANSINIŲ VEIKLOS REZULTATŲ ANALIZĖ.............................................................................................. 6**

**5. VANDENS PASLAUGŲ KAINOS...........................................................................................................................11**

**6. VANDENS GAVYBA IR TIEKIMAS, NUOTEKŲ SURINKIMAS, VARTOTOJAI ...................................... 13**

**6.1 VANDENS GAVYBA IR TIEKIMAS................................................................................................. 13**

* 1. **NUOTEKŲ TVARKYMAS. ............................................................................................................... 15**

**6.3 VARTOTOJAI....................................................................................................................................... 16**

**6.4. DAUGIABUČIŲ NAMŲ ADMINISTRAVIMAS...............................................................................16**

**7. INVESTCINIAI IR PLĖTROS BEI TEIKIAMŲ PASLAUGŲ KOKYBĖS GERINIMO PROJEKTAI....... 16**

**8. BENDROVĖS VEIKLOS PLANAI IR PROGNOZĖS......................................................................................... 17**

**9. 2017 M. VEIKLOS REZULTATŲ VERTINIMO RODIKLIAI.......................................................................... 18**

**10. BENDROVĖS VEIKLOS VIEŠINIMAS..............................................................................................................18**

1. **BENDROVĖS VEIKLA IR TIKSLAI**

Ataskaitinis laikotarpis už kurį parengta veiklos ataskaita – 2018 m.

UAB „Lazdijų vanduo“ ( toliau „Bendrovė“) yra uždaroji akcinė bendrovė, įregistruota Lietuvos Respublikoje. 1995 m. liepos 18 d. Bendrovė perėmė buvusios Lazdijų valstybinės vandens tiekimo įmonės, kuri buvo įsteigta 1993 m., teises, prievoles ir pareigas. 2015 m. gruodžio 4 d. Lazdijų rajono savivaldybės tarybos sprendimu UAB „Lazdijų vanduo“ paskirtas viešuoju geriamojo vandens tiekėju, nuotekų tvarkytoju ir paviršinių nuotekų tvarkytoju, Lazdijų rajono savivaldybės geriamojo vandens tiekimo teritorijoje. Valstybinė kainų ir energetikos kontrolės komisija 2015 m. liepos 23 d. UAB „Lazdijų vanduo“ išdavė Geriamojo vandens tiekimo ir nuotekų tvarkymo veiklos licenciją. Bendrovės buveinė yra Gėlyno g. 21, Lazdijai.

Paskutinė įstatų redakcija įregistruota LR Juridinių asmenų registre 2017 m. balandžio 10 d. Bendrovės akcinį kapitalą sudarė 7 956 852 paprastųjų vardinių akcijų, kurių kiekvienos nominali vertė – 0,29 euras. Bendrovės akcininkai yra Lazdijų rajono savivaldybė ir fiziniai asmenys, turintys 23.604 akcijas.

Bendrovės ūkinės komercinės veiklos pobūdis ir veiklos rūšys:

• 36.00 Vandens rinkimas, valymas ir paskirstymas.

• 43.12.30 Sausinimo ir drėkinimo sistemų tiesimas.

• 43.22 Vandentiekio ir panašių sistemų įrengimas.

• 37. Nuotekų rinkimas ir apdorojimas.

• 38.21 Kitų atliekų rinkimas ir apdorojimas.

• 39. Sanitarinė, žemės, vandens bei grunto gerinimo ir panaši veikla.

• 68.32 Daugiabučių gyvenamųjų namų bendrojo naudojimo objektų administravimas.

• 71.12 Daugiabučių gyvenamųjų namų bendrojo naudojimo objektų techninė priežiūra

Bendrovė filialų, atstovybių, dukterinių bei asocijuotų įmonių neturi.

Pagrindinis UAB „Lazdijų vanduo“ veiklos tikslas - patikimai tiekti vartotojams vandenį, kurio kokybė visiškai atitiktų Lietuvos higienos normų HN 24:2003 geriamojo vandens saugos ir kokybės reikalavimus, o išvalytos nuotėkos atitiktų aplinkosaugos reikalavimus nuotėkoms tvarkyti, teikti aukštos kokybės paslaugas, kurios tenkintų klientų poreikius, bei būtų užtikrintas aplinkos apsaugos vadybos ir kokybės vadybos standartų ISO 14001 ir ISO 9001 reikalavimų vykdymas.

1. **2018 METŲ ESMINIAI ĮVYKIAI**
* 2018 m. birželio 27 d. patvirtintos naujos geriamojo vandens tiekimo ir nuotekų tvarkymo bei paviršinių nuotekų tvarkymo kainos.
* Per 2018 m. pasirašyta 61 nauja vandens tiekimo ir/arba nuotekų šalinimo paslaugų teikimo sutartis.
* Šeštokų miestelyje ir Teizų kaime pastatytos ir įrengtos naujos vandens gerinimo stotys.
* Lazdijų miesto Dariaus ir Girėno gatvėje atlikti nuotekų ir vandentiekio tinklų plėtros darbai. Iš viso nutiesta apie 150 m vandentiekio, 275 m nuotekų tinklų.
* Atliktas Barčių kaimo lauko vandentiekio tinklų projektavimo ir statybos darbų pirkimas, kurio tikslas suprojektuoti ir nutiesti vandentiekio tinklus atkarpoje tarp Barčių kaimo, Veisiejų sen. ir Veisiejų miesto, siekiant sudaryti galimybę Barčių kaimo gyventojams centralizuotai tiekti vandenį, kuris išvalomas Veisiejų mieste veikiančiais vandens gerinimo įrenginiais.
* Sėkmingai įgyvendinamas 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektas.
* Lyginant su praėjusiais metais ataskaitiniais metais Bendrovės nuostolis padidėjo 1183 Eur (vienu tūkstančiu šimtu aštuoniasdešimt trimis eurais).
* UAB „Lazdijų vanduo“ sėkmingai plėtoja savo veiklą kaip daugiabučių gyvenamųjų namų bendrojo naudojimo objektų administratorius. Per ataskaitinius metus administruojamų daugiabučių gyvenamųjų namų skaičius išaugo nuo 40 iki 53.
1. **BENDROVĖS VALDYMAS, ĮSTATINIS KAPITALAS, PERSONALAS**

**3.1 Bendrovės valdymas**

Uždarojoje akcinėje bendrovėje „Lazdijų vanduo“ veikia įtvirtintas trijų pakopų valdymas: visuotinis akcininkų susirinkimas, valdyba ir direktorius. Bendrovė veiklą vykdo vadovaudamasi Lietuvos Respublikos akcinių bendrovių įstatymu, Bendrovės įstatais ir kitais Lietuvos Respublikos norminiais teisės aktais.

**Visuotinis akcininkų susirinkimas**

Visuotinis akcininkų susirinkimas yra aukščiausias bendrovės valdymo organas. Paprastai per metus šaukiamas vienas eilinis visuotinis akcininkų susirinkimas. Tik visuotinis akcininkų susirinkimas turi teisę keisti ir papildyti bendrovės įstatus, rinkti ir atšaukti audito įmonę bei valdybos narius, tvirtinti metinį finansinių ataskaitų rinkinį, didinti bei mažinti įstatinį kapitalą, paskirstyti pelną (nuostolius) bei svarstyti kitus įstatymo numatytus klausimus.

2018 metais įvyko du akcininkų susirinkimai (1 eilinis ir 1 neeilinis), kurių metu patvirtintas 2017 metų finansinių ataskaitų rinkinys, paskirstytas 2017 metų pelnas (nuostoliai), paskirta audito įmonė.

**Valdyba**

Pagal bendrovės įstatus valdyba sudaroma iš penkių narių. Valdyba renkama ketverių metų laikotarpiui. Ataskaitiniais metais valdybos narių sudėtis nepakito. Ataskaitinių metų valdybą sudaro šie nariai: – valdybos pirmininkė – Lazdijų rajono savivaldybės Ekonomikos skyriaus vedėja Jolita GALVANAUSKIENĖ, nariai: – Lazdijų rajono savivaldybės Juridinio skyriaus vedėjas Kęstutis JASIULEVIČIUS, – Lazdijų rajono savivaldybės Investicijų skyriaus vedėjas Vidmantas PILVINIS, – Lazdijų rajono savivaldybės Vietinio ūkio skyriaus vedėjas Vidmantas MARGELIS, – Lazdijų rajono savivaldybės Investicijų skyriaus vyr. specialistas Aivaras TULABA.

Bendrovės valdyba svarsto ir sprendžia svarbiausius bendrovės ūkinės - finansinės veiklos klausimus. Valdyba sprendžia investavimo, valdymo struktūros nustatymo, sandorių, kurių vertė didesnė kaip 1/20 bendrovės įstatinio kapitalo, kitus svarbius klausimus. 2018 metais iš viso buvo sušaukti ir įvyko 14 valdybos posėdžių. Jų metu svarstyti bendrovės praėjusių (2017 metų) bei ataskaitinių metų veiklos rezultatai, patvirtintas 2017 metų metinis pranešimas, inicijuotas eilinis ir neeilinis visuotiniai akcininkų susirinkimai, svarstyti jiems teikiami klausimai ir kt.

**Direktorius**

Ataskaitiniais metais bendrovėje direktoriaus kaita nevyko. Direktoriaus pareigas eina Justinas Šmulkštys. Direktorius organizuoja kasdieninę bendrovės veiklą, priima į darbą ir atleidžia darbuotojus, sudaro ir nutraukia su jais darbo sutartis, skatina juos ir skiria jiems nuobaudas, direktorius vienvaldiškai veikia bendrovės vardu santykiuose su trečiaisiais asmenimis.

**3.2 Akcinis kapitalas ir akcijos**

UAB „Lazdijų vanduo“ įstatinį kapitalą sudaro 2 307 487,08 Eur., kuris padalintas į 7 956 852 paprastąsias vardines akcijas, kurių vienos nominali vertė 0,29 Eur. Visos bendrovės akcijos yra nematerialios. Jos pažymimos įrašais akcininkų asmeninėse vertybinių popierių sąskaitose. Šias sąskaitas tvarko bendrovė pagal LR Vyriausybės nustatytą akcijų apskaitos uždarosiose akcinėse bendrovėse tvarką. Akcijų nuosavybės patvirtinimui akcininkui išduodamas išrašas iš vertybinių popierių sąskaitos. 2018 m. įstatinis kapitalas nesikeitė.

Ataskaitiniais metais Bendrovės akcininkai nesikeitė. Bendrovės akcijos priklauso 13 akcininkų. 7 933 248 vnt. akcijų, kurios sudaro 99,7% visų akcijų, priklauso Lazdijų rajono savivaldybei, likusi dalis – 23 604 vnt. akcijų, kurios sudaro 0,30% – priklauso atskiriems fiziniams asmenims iš kurių 9 turi pasidalinę po 1967 vnt. akcijų, likusieji 3 – po 394; 1574; 3934 akcijas.

**3.3 Personalas**

Per 2018 metus bendrovės valdymo struktūra nebuvo pakeista, išliko 31,5 etato skaičius. UAB „Lazdijų vanduo“ 2018 m. pabaigoje dirbo 28 darbuotojai, iš jų 57 proc. - pagrindinėje veikloje, 18 proc. - atsiskaitomųjų apskaitos prietaisų priežiūros ir vartotojų aptarnavimo veikloje, 11 proc. - daugiabučių administravimo veikloje, 14 proc. - administracinėje veikloje. Darbuotojų pokytis pateikiamas 1 paveiksle.

1. PAVEIKSLAS. DARBUOTOJŲ SKAIČIAUS POKYTIS.

1. **FINANSINIŲ VEIKLOS REZULTATŲ ANALIZĖ**

UAB „Lazdijų vanduo“ pagrindinė veikla – geriamojo vandens tiekimas, kurį sudaro vandens gavyba, ruošimas ir pristatymas, nuotekų tvarkymo veikla, į kurią įeina nuotekų surinkimas centralizuotais nuotekų surinkimo tinklais, nuotekų transportavimas asenizacijos transporto priemonėmis, nuotekų valymas, nuotekų dumblo tvarkymas bei paviršinių nuotekų tvarkymas. Be pagrindinės veiklos Bendrovė taip pat vykdo daugiabučių namų administravimo veiklą. Bendrovės finansinių rodiklių pokyčiai pateikti 1 lentelėje.

1. LENTELĖ. FINANSINIŲ RODIKLIŲ POKYTIS.

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur | Pokytis2017-2018 proc. |
|  |  |  |  |
| Pardavimo (pajamos) tūkst. Eur | 501,565 | 542,230 | +7 |
| Pardavimo savikaina tūkst. Eur | 424,148 | 457,522 | +7 |
| Veiklos sąnaudos tūkst. Eur | 91,745 | 122,321 | +25 |
| Pelnas (nuostoliai) prieš apmokestinimą tūkst. Eur | -7.048 | -8,231 | -14 |
| Įstatinis kapitalas tūkst. Eur | 2307,49 | 2307,49 | 0 |
| Turtas tūkst. Eur | 12.281,20 | 12.831,02 | +4 |
| Grynasis pelnas tūkst. Eur | -7.048 | -8,231 | -14 |

**Pardavimai.** Esminę UAB „Lazdijų vanduo“ pardavimo pajamų dalį sudaro geriamojo vandens tiekimo ir nuotekų tvarkymo paslaugų pardavimai. Pajamos iš reguliuojamos veiklos verslo vienetų sudaro 92,3 %.

UAB „Lazdijų vanduo“ ataskaitinį laikotarpį uždirbtų pajamų pasiskirstymas pateikiamas 2 lentelėje. 3 lentelėje pateikiamos pajamos iš daugiabučių namų administravimo veiklos.

2. LENTELĖ. UŽDIRBTŲ PAJAMŲ PASISKIRSTYMAS.

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur | Pokytis2017-2018 proc. |
|  |  |  |  |
| Geriamojo vandens tiekimas ir nuotekų tvarkymas  | 418576 | 435421 | +4 |
| Transporto nuomos  | 25423 | 29717 | +14 |
| Patalpų nuoma ir įrangos talpinimas  | 8742 | 8742 | 0 |
| Pardavimo kaina  | 41420 | 61284  | +32 |
| Kitos pajamos  | 7404 | 7066 | -5 |
| Iš viso: Eur | 501565 | 542230 | +8 |

3. LENTELĖ. DAUGIABUČIŲ NAMŲ ADMINISTRAVIMO VEIKLOS PAJAMOS.

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur | Pokytis2017-2018 proc. |
|  |  |  |  |
| Daugiabučių namų administravimo veikla  | 36928  | 41636 | +11 |
| Iš viso: Eur | 36928  | 41636 | +11 |

Nuosekli pajamų augimo tendencija rodo gana geras Bendrovės pozicijas ir perspektyvas.

**Pardavimo savikaina.** 2018 m. lyginant su 2017 m. pardavimo savikaina padidėjo, tiek pat kiek pajamos 7 proc. Pagrindinės savikainos didėjimo priežastys – kuro sąnaudos, padidėjusios darbo užmokesčio sąnaudos bei padidėjusios elektros energijos sąnaudos, remonto darbų sąnaudos. Kadangi šių pagrindinių sąnaudų dalis savikainos struktūroje yra didžiausia, jų padidėjimas nulėmė savikainos augimą. Pagrindinės veiklos pardavimo savikainos struktūra ir jos pokytis pateiktas 4 lentelėje.

4. LENTELĖ. PARDAVIMO SAVIKAINOS STRUKTŪRA.

**Vandens savikaina:**

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur | Pokytis2017-2018 proc. |
|  |  |  |  |
| Nusidėvėjimas  | 29641  | 29499 | -0,5 |
| Darbo užmokestis  | 24364 | 32448 | +25 |
| Socialinis draudimas  | 7523 | 9450 | +20 |
| Elektros energija  | 15216 | 19949 | +24 |
| Medžiagos | 11247 | 10079 | -12 |
| Kuras | 2664 | 3478  | +23 |
| Remonto darbai  | 278 | 1855 | +85 |
| Kitos | 17123 | 17772 | +4 |
| Valstybinių gamtos išteklių mokestis  | 11871 | 13031 | +9 |
| Iš viso: Eur | 119927  | 137561 | +13 |

**Nuotekų savikaina:**

|  |  |  |  |
| --- | --- | --- | --- |
| Rodiklis | 2017 m. | 2018 m | Pokytis2017-2018 proc. |
|  |  |  |  |
| Nusidėvėjimas  | 49580 | 48041 | -3 |
| Darbo užmokestis  | 80669 | 86613 | +7 |
| Socialinis draudimas  | 25127 | 24849 | -1 |
| Elektros energija  | 33036 | 41373  | +20 |
| Medžiagos | 8698 | 8531 | -2 |
| Kuras | 22808 | 30423  | +25 |
| Remonto darbai  | 5958 | 6665  | +11 |
| Kitos | 21766 | 11474  | -47 |
| Valstybinių gamtos išteklių mokestis  | 2452 | 2392 | -2 |
| Iš viso: Eur | 250094  | 260361 | +4 |

**Abonentinis skyrius**

|  |  |  |  |
| --- | --- | --- | --- |
| Rodiklis | 2017 m. | 2018 m | Pokytis2017-2018 proc. |
|  |  |  |  |
| Darbo užmokestis  | 30004 | 34906  | +14 |
| Socialinis draudimas  | 9352 | 9567 | +2 |
| Kuras | 1264 | 1282  | +1 |
| Pašto paslaugos  | 6818 | 7132  | +4 |
| Kitos | 6689 | 6713  | +0,4 |
| Iš viso: Eur | **54127**  | **59600**  | +9 |
| Pardavimo savikaina iš viso:  | 424148 | 457522 | +7 |

**Veiklos sąnaudos.** Veiklos sąnaudos 2018 m. lyginant su 2017 m. padidėjo 25 proc. Struktūroje (žr. 5 lentelę.) didžiausią dalį sudarė darbo užmokesčio sąnaudos - 53 proc., veiklos mokesčių sąnaudos sudaro 13 proc., likusi dalis - su veikla susijusios ir kitos sąnaudos.

5. LENTELĖ. VEIKLOS SĄNAUDŲ STRUKTŪRA.

**Vandens savikaina:**

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur  | Pokytis2017-2018 proc. |
|  |  |  |  |
| Darbo užmokestis  | 47227 | 56941 | +17 |
| Socialinis draudimas  | 14742 | 15543 | +5 |
| Nusidėvėjimas  | 1597 | 1497 | +6 |
| Medžiagos  | 3236 | 5983 | +46 |
| Kuras | 4139 | 4446 | +7 |
| Šiluminė energija  | 720 | 4588  | +84 |
| Bankų paslaugos ir komisiniai mokesčiai  | 2825 | 3550  | +20 |
| Žemės nuomos mokestis  | 691 | 614  | -13 |
| Ryšiai  | 3555 | 3515  | -1 |
| Asociacijos nario mokestis  | 793 | 793 | 0 |
| Konsultacinės ir teisinės paslaugos  | 2497 | 2817 | +11 |
| Notarų ir registrų centro paslaugos  | 3554 | 739 | -79 |
| Seirijų miestelio vandentiekio ir nuotekų surinkimo infrastruktūros, nuotekų valymo įrenginių projektavimo ir statybos administravimas  | 0 | 8390 | +100 |
| Sistemų renovavimo ir plėtros techn.priežiūra  | 0 | 5704 | +100 |
| Kitos  | 5468 | 7201  | +24 |
| Iš viso: Eur | 91745  | 122321 | +25 |

Daugiabučių namų administravimo veiklos sąnaudų struktūra ir pokytis pateiktas 6 lentelėje. Šios veiklos sąnaudos 2018 m. lyginant su 2017 m. padidėjo 14 proc.

6. LENTELĖ. DAUGIABUČIŲ NAMŲ ADMINISTRAVIMO VEIKLOS SĄNAUDŲ STRUKTŪRA.

|  |  |  |  |
| --- | --- | --- | --- |
| Rodiklis | 2017 m. Eur | 2018 m. Eur | Pokytis2017-2018 proc. |
|  |  |  |  |
| Darbo užmokestis  | 19349 | 27496  | +30 |
| Socialinis draudimas  | 6071 | 8251 | +26 |
| Medžiagos | 790 | 4667  | +83 |
| Nusidėvėjimas | 973 | 1289  | +25 |
| Ryšių  | 226 | 198  | -14 |
| Kuro | 655 | 1198 | +45 |
| Elektros energijos  | 129 | 288 | +55 |
| Komisinių | 259 | 387 | +33 |
| Kitos | 11234 | 2166  | -81 |
| Pardavimo savikaina iš viso:  | 39686 | 45940 | +14 |

1. **VANDENS PASLAUGŲ KAINOS**

2018 m. birželio 27 d. patvirtintos naujos geriamojo vandens, nuotekų surinkimo ir pardavimų kainos. UAB „Lazdijų vanduo“ geriamojo vandens, nuotekų surinkimo ir pardavimo kainų pokyčiai pateikti 7 lentelėje.

7. LENTELĖ. GERIAMOJO VANDENS, NUOTEKŲ SURINKIMO IR PARDAVIMO KAINŲ POKYČIAI.

|  |  |  |  |
| --- | --- | --- | --- |
| Rodiklis | Kainos iki 2018 m.birželio 27 d. | Kainos nuo 2018 m. birželio 27 d. | Padidėjimas, sumažėjimas proc. |
| ***1*** | ***2*** | ***3*** | ***4*** |
| **Vartotojams, kuriems** **vanduo apskaitomas bute**, Eur/m3  | 2,90 | 2,63 | -9,31 |
| Geriamojo vandens tiekimo | 0,88 | 0,80 | -9,09 |
| Nuotekų tvarkymo: | 2,02 | 1,83 | -9,40 |
| nuotekų surinkimo | 0,57 | 0,53 | -7,02 |
| nuotekų valymo | 1,41 | 1,21 | -14,18 |
| nuotekų dumblo tvarkymo | 0,04 | 0,09 | 125 |
| **Vartotojams, kuriems** **vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose**, Eur/m3: | 2,63 | 2,54 | -3,42 |
| Geriamojo vandens tiekimo | 0,80 | 0,77 | -3,75 |
| Nuotekų tvarkymo: | 1,83 | 1,77 | -3,28 |
| nuotekų surinkimo | 0,52 | 0,51 | -1,92 |
| nuotekų valymo | 1,28 | 1,17 | -8,59 |
| nuotekų dumblo tvarkymo | 0,03 | 0,09 | 200,0 |
| **Abonentams, perkantiems geriamąjį vandenį skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams ir vartotojų grupei, atsiskaitančiai daugiabučio namo įvade,** Eur/m3: | 2,63 | 2,54 | -3,42 |
| Geriamojo vandens tiekimo | 0,80 | 0,77 | -3,75 |
| Nuotekų tvarkymo: | 1,83 | 1,77 | -3,28 |
| nuotekų surinkimo | 0,52 | 0,51 | -1,92 |
| nuotekų valymo | 1,28 | 1,17 | -8,59 |
| nuotekų dumblo tvarkymo | 0,03 | 0,09 | 200,0 |
| **Abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams,** Eur/m3: | 2,72 | 2,63 | -3,30 |
| Geriamojo vandens tiekimo | 0,89 | 0,86 | -3,37 |
| Nuotekų tvarkymo: | 1,83 | 1,77 | -3,28 |
| nuotekų surinkimo | 0,52 | 0,51 | -1,92 |
| nuotekų valymo | 1,28 | 1,17 | -8,59 |
| nuotekų dumblo tvarkymo | 0,03 | 0,09 | 200,0 |
| **Vartotojams, kuriems vanduo apskaitomas daugiabučio namo bute, Eur/butui per mėn.:**kai apskaitos prietaisas priklauso vandens tiekėjui*kai apskaitos prietaisas ne vandens tiekėjo*kai dėl techninių ar kitų priežasčių nėra galimybės įrengti atsiskaitomojo apskaitos prietaiso  | 1,130,88- | 1,98-1,32 | 75,22-- |
| **Vartotojams, kuriems vanduo apskaitomas daugiabučio namo įvade,** **Eur/namui per mėn.** | 1,68 | 9,98 | 494,05 |
| **Vartotojams, kuriems vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms įvaduose,** **Eur/apskaitos prietaisui per mėn.:**kai apskaitos prietaisas priklauso vandens tiekėjui *kai apskaitos prietaisas ne vandens tiekėjo*kai dėl techninių ar kitų priežasčių nėra galimybės įrengti atsiskaitomojo apskaitos prietaiso | 0,770,65- | 1,24-0,82 | 61,04-- |
| Vidutinė atsiskaitomųjų apskaitos prietaisų priežiūros ir vartotojų aptarnavimo paslaugos kaina abonentams, Eur/apskaitos prietaisui per mėn.  | 1,68 | 7,48 | 345,24 |
| Nuotekų transportavimo asenizacijos transporto priemonėmis paslaugos bazinė kaina, Eur/m3 | 3,52 | 5,24 | 48,86 |
| Paviršinių nuotekų tvarkymo kaina, Eur/m3 | - | 0,07 | - |

1. **VANDENS GAVYBA IR TIEKIMAS, NUOTEKŲ SURINKIMAS, VARTOTOJAI**

**6.1. Vandens gavyba ir tiekimas**

Bendrovė Lazdijų rajone vandens gavybai naudoja 14 vandenviečių, 21 vandens gręžinį bei vandens kokybės gerinimo įrenginius Lazdijų, Viesiejų miestuose, Seirijų, Šeštokų, Teizų, Krosnos, Metelių miesteliuose, eksploatuoja 84 km vandentiekio tinklų. UAB „Lazdijų vanduo“ geriamuoju vandeniu aprūpina 15 Lazdijų rajono gyvenamųjų vietovių (Lazdijų miestą, Lazdijų ir Bajoriškių kaimus, Veisiejų miestą, Miškinių, Kučiūnų, Barčių, Viktarino, Varnėnų, Teizų, Metelių, Kapčiamiesčio kaimus, Seirijų, Krosnos, Šeštokų miestelius). Šiuo metu bendrovė aptarnauja 37,5 % Lazdijų rajono savivaldybės gyventojų, kurie yra prisijungę prie vandentiekio tinklų.

Nagrinėjamu 2013 – 2018 m. laikotarpiu atskirais laikotarpiais stebimas nežymus išgauto vandens pokytis (2 pav.)

**2 pav. Išgauto požeminio vandens kiekio dinamika 2013-2018 m.**

2018 m. geriamojo vandens realizuota 189,7 tūkst. m3 . Per 2013 -2018 m. laikotarpį parduoto geriamojo vandens kiekis didėjo, išskyrus 2017 m. Trumpuoju laikotarpiu, t. y. lyginant 2018 m. su 2017 m. užfiksuoti nežymūs pokyčiai – 2018 m. geriamojo vandens parduota 11,7 tūkst. m3. daugiau, pokytis – 6 proc. To priežastis bendrovės įgyvendinti investiciniai projektai, ko pasekoje pastaraisiais metais prie centralizuotų vandentiekio tinklų prijungtas didesnis vartotojų skaičius, kas įtakojo išaugusius geriamojo vandens faktinius pardavimus. 2019 m. numatomas geriamojo vandens pardavimų didėjimas, kadangi bus įgyvendintas 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektas.

**3 pav. Realizuoto vandens kiekio dinamika 2013-2018 m.**

Bendrovėje vienas iš svarbių kriterijų, apibūdinančių Bendrovės veiklą, yra šalto vandens nuostoliai. 2018 m. neapskaityta 52,4 tūkst. m³ vandens, kas sudaro 22 proc. viso vandens kiekio. 2018 m. bendrovė technologinėms reikmėms sunaudojo 39 tūkst. m³ vandens, kuris įskaitomas į bendrus nuostolius. Vandens netektys susidaro dėl pasenusių ir susidėvėjusių vidaus bei išorės vandentiekio tinklų arba vartotojų ne laiku deklaruojamo vandens suvartojimo. Taipogi, vandentiekio tinklų avaringumas turi didelę įtaką bendrovės veiklai. Per 2018 m. likviduota tiek pat avarijų kiek ir 2017 m. t.y. 40 vandentiekio avarijų. Bendrovės avarinė tarnyba atlieka kontrolinę vandentiekio tinklų apžiūrą, ieško nematomų vandens nutekėjimų bei atlieka gedimų remontus.

**6.2 Nuotekų tvarkymas.**

UAB „Lazdijų vanduo“ nuotekoms surinkti ir išvalyti eksploatuoja 42 nuotekų siurblines, 5 nuotekų valyklas. Nuotekų tinklų ilgis - 34 km. 2018 m. bendrovė priėmė ir išvalė nuotekas Lazdijų ir Veisiejų miestuose, Šeštokų ir Krosnos ir Metelių miesteliuose. Šiuo metu bendrovė aptarnauja 32 % Lazdijų rajono savivaldybės gyventojų, kurie prisijungę prie nuotekų tvarkymo tinklų.

Aptariant surinktų nuotekų apimtis, tiek ilguoju, tiek trumpuoju laikotarpiu stebėtas šio rodiklio nestabilumas (žr. 4 pav.), kurį įtakoja nuotekų surinkimo paslaugos poreikis bei augančios infiltracijos apimtys. Netolygumo tendencijos stebėtos vertinant išvalytų nuotekų kiekių srautus. Nuotekų išvalymo kokybė tenkina galiojančius reikalavimus. 2018 m. bendras išvalytų nuotekų kiekis siekė 259,5,7 tūkst. m3. Detalizuojant nuotekų išvalymą 243,6 tūkst. m3 nuotekų buvo išvalyta pasitelkiant denitrifikacinius valymo įrenginius, o likęs kiekis – 15,9 tūkst. m3 - biologiniais valymo įrenginiais. Nuotekų surinkimo, išvalymo ir realizacijos dinamika pateikiama 4 pav.

 **4 pav. Surinktų ir išvalytų nuotekų kiekis, tūkst. m3**

Kaip matyti iš pateiktos informacijos, einamaisiais metais nuotekų realizavimas augo. 2018 m. lyginant su ankstesniu laikotarpiu nuotekų realizacija padidėjo 5,7 proc., tai įtakojo Bendrovės vykdomi paslaugų plėtros darbai.

2019 m. numatomas nuotekų realizavimo augimas, kadangi bus įgyvendintas 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektas.

**6.3. Vartotojai.**

2018 m. UAB „Lazdijų vanduo“ teikiamomis geriamojo vandens tiekimo ir nuotekų tvarkymo paslaugomis naudojosi 5833 vartotojai. Nerimą keliantys skaičiai atsispindi 8 lentelėje. Pastarąjį dešimtmetį fiksuojamas nuolatinis Lazdijų rajono gyventojų skaičiaus mažėjimas. Tai ne tik mažina būsimų prisijungusių vartotojų skaičių, bet ateityje gali mažinti esamų vartotojų vandens vartojimą bei nuotekų surinkimą.

8 LENTELĖ. RINKOS RODIKLIAI.

|  |  |  |  |
| --- | --- | --- | --- |
| **Eil. Nr.**  | **Pavadinimas** | **Mato vnt.** | **Metai** |
| **2014** | **2015** | **2016** | **2017** | **2018** |
| 1. | Gyventojų skaičius aptarnaujamoje teritorijoje | žm. | 21251 | 20821 | 20442 | 19827 | 19124 |
| 2. | Aptarnaujamų Bendrovės paslaugomis vartotojų skaičius: | vnt. | 2762 | 2862 | 2956 | 3009 | 3070 |
| 2.1 | Vartotojai, kuriems tiekiamas ir vanduo, ir šalinamos nuotekos, iš to skaičiaus | vnt. | 1788 | 1887 | 2006 | 2080 | 2149 |
| 2.1.1 |  daugiabučiuose namuose | vnt. | 1373 | 1377 | 1382 | 1381 | 1388 |
| 2.1.2 |  individualiuose namuose | vnt. | 415 | 510 | 624 | 699 | 761 |
| 2.2 | Vartotojai, kuriems tiekiamas tik vanduo | vnt. | 831 | 810 | 820 | 721 | 700 |
| 2.3 | Vartotojai, kuriems centralizuotai surenkamos nuotekos | vnt. | 142 | 164 | 194 | 208 | 221 |

* 1. **Daugiabučių namų administravimas**

Nuo 2016 m. gegužės mėnesio bendrovė vykdo daugiabučių gyvenamųjų namų bendrojo naudojimo objektų administravimo veiklą. Ataskaitinių metų pabaigoje UAB „Lazdijų vanduo“ administravo 53 daugiabučius gyvenamuosius namus esančius Lazdijų rajono savivaldybėje.

**7. INVESTCINIAI IR PLĖTROS BEI TEIKIAMŲ PASLAUGŲ KOKYBĖS GERINIMO PROJEKTAI**

2019 m. vykdydama investicinius projektus Bendrovė numato sėkmingai įgyvendinti 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektą, kurio metu bus nutiesta apie 7 km. vandens tiekimo ir nuotekų surinkimo tinklų, pastatyti nuotekų valymo įrenginiai. Įgyvendinus projektą vandens tiekimo ir nuotekų surinkimo tinklai bus patiesti Seirijų miestelio Aušros, A. Žmuidzinavičiaus, Ežerėlio, Gėlių, Taikos, Vytauto, Liepų ir Kalnų gatvėse. Prie vandens tinklų bus sudaryta galimybė prisijungti 120 būstų, prie nuotekų tinklų – 105 būstams.

Įgyvendindama pagrindinius bendrovės veiklos uždavinius bendrovė susiduria su neapibrėžtumais ir rizikos faktoriais:

* Mažėjantis bendras vandens vartojimas dėl gyventojų skaičiaus mažėjimo, naujų vartotojų neprisijungimas prie naujai nutiestų tinklų gresia planuotų pajamų nesurinkimu.
* Blogėjanti vandens tiekimo ir nuotekų surinkimo tinklų ir kitos infrastruktūros būklė įtakotų avarijų skaičiaus tinkluose bei išlaidų remontui augimą.
* Saugos ir kokybės reikalavimus atitinkančio geriamojo vandens kokybės užtikrinimas mažose gyvenvietėse.
* Augantis lėšų poreikis naujai sukurtos infrastruktūros eksploatacijai lemia didėjančias paslaugų sąnaudas.
1. **BENDROVĖS VEIKLOS PLANAI IR PROGNOZĖS**

UAB „Lazdijų vanduo“ įgyvendindama savo pagrindinius veiklos uždavinius 2019 m. sieks:

1. Užtikrinti patikimą ir kokybišką geriamojo vandens tiekimą.

2. Suteikti galimybę vandens tiekimo ir nuotekų tvarkymo paslaugomis naudotis kuo didesnei Lazdijų rajono gyventojų daliai.

3. Mažinti vandens nuostolius ir infiltraciją.

4. Ypatingą dėmesį skirti atsiskaitymų kontrolei ir skolų išieškojimui.

5. Nustatyti įvairių Bendrovės padalinių veiklos trūkumus, numatyti jų šalinimo ir veiklos efektyvumo didinimo priemones.

6. Atskleisti vidaus rezervus racionaliau naudojant materialinius, darbo ir finansinius išteklius.

7. Prie vandentiekio tinklų prijungti ne mažiau kaip 30 vartotojų, prie buitinių nuotekų tinklų ne mažiau kaip 50 naujų vartotojų.

8. Lyginant su 2018 m Bendrovės pardavimo pajamas padidinti ne mažiau kaip 10 proc.

9. Atlikti apie 15 km. vandentiekio ir nuotekų tinklų teisinę registraciją.

1. **2018 M. VEIKLOS REZULTATŲ VERTINIMO RODIKLIAI**

UAB „Lazdijų vanduo“ 2018 m. veiklos tikslai ir rezultatai:

1. Suteikti galimybę vandens tiekimo ir nuotekų tvarkymo paslaugomis naudotis kuo didesniam skaičiui Lazdijų rajono gyventojų.
* 2018 m. Lazdijų miesto Dariaus ir Girėno g. atlikti nuotekų ir vandentiekio tinklų plėtros darbai. Iš viso nutiesta apie 150 m vandentiekio, 275 m nuotekų tinklų.
1. Užtikrinti patikimą ir kokybišką geriamojo vandens tiekimą.
* 2018 m Šeštokų miestelyje ir Teizų kaime pastatytos ir įrengtos naujos vandens gerinimo stotys.
1. Patikimai surinkti nuotekas ir jas išvalyti pagal nustatytus normatyvus, minimaliai padarant žalą aplinkai.
* 2018 m. nuotekos buvo išvalomos laikantis visų nustatytų normatyvų.
1. Aktyviai dalyvauti įgyvendinant ES lėšomis vykdomus projektus.
* 2018 m. bendrovė sėkmingai įgyvendina 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektą.
1. Ypatingą dėmesį skirti atsiskaitymų kontrolei ir skolų išieškojimui.
* 2018 m. pirkėjų skolos padidėjo 6 poc.
1. Vykdyti taupią ir ekonomišką bendrovės finansinę politiką.
* 2018 m. pardavimo savikaina ir pajamos padidėjo 7 proc.
1. Vykdyti planinį apskaitos prietaisų keitimą.
* 2018 m. planinis apskaitos prietaisų keitimas įgyvendintas pagal Bendrovėje numatytus apskaitos prietaisų keitimo planus.
1. Vykdyti daugiabučių namų bendrojo naudojimo objektų administravimo paslaugų plėtrą.
* 2018 m. administruojamų daugiabučių gyvenamųjų namų skaičius išaugo nuo 40 iki 53.

**10. BENDROVĖS VEIKLOS VIEŠINIMAS**

Bendrovės tinklalapyje gyventojai informuojami apie naujų investicinių projektų vykdymą, laikinus vandens tiekimo sutrikimus remontuojant ar keičiant naujais vandentiekio tinklus, atsiskaitymo už gautas paslaugas įkainių pasikeitimus ir kt.

Kiekvieną mėnesį abonentams ir vartotojams (fiziniams ir juridiniams asmenims), kurie to pageidauja, sąskaitos išsiuntinėjamos elektroniniu paštu.